b'\n_START_ARTICLE_\nLouisiana\n_START_SECTION_\nEtimologie\n_START_PARAGRAPH_\nLouisiana a fost denumit\xc4\x83 dup\xc4\x83 Ludovic al XIV-lea, rege al Fran\xc8\x9bei \xc3\xaen perioada 1643-1715. C\xc3\xa2nd Ren\xc3\xa9-Robert Cavelier, Sieur de La Salle a declarat \xc8\x9binutul str\xc4\x83b\xc4\x83tut de fluviul Mississippi ca teritoriu francez, l-a numit La Louisiane, \xc3\xaensem\xc3\xa2nd \xe2\x80\x9e\xc8\x9aara lui Louis\xe2\x80\x9d. Ca parte a Imperiului colonial francez, teritoriul Louisianei se \xc3\xaentindea de la New Orleans p\xc3\xa2n\xc4\x83 \xc3\xaen nord la actuala frontier\xc4\x83 a Canadei.\n_START_SECTION_\nTopografie\n_START_PARAGRAPH_\nLouisiana se \xc3\xaenvecineaz\xc4\x83 la vest cu statul Texas, la nord cu Arkansas, la est cu statul Mississippi, iar la sud cu Golful Mexic._NEWLINE_Suprafa\xc8\x9ba statului poate fi divizat\xc4\x83 \xc3\xaen dou\xc4\x83 p\xc4\x83r\xc8\x9bi, zona de sus \xc8\x99i zona aluvial\xc4\x83. Regiunea aluvial\xc4\x83 include terenuri joase, ml\xc4\x83\xc8\x99tinoase, mla\xc8\x99tini de coast\xc4\x83 \xc8\x99i plaje \xc8\x99i bariera de insule care acoper\xc4\x83 aproximativ 20,000 de mile p\xc4\x83trate (52,000\xc2\xa0km\xc2\xb2). Aceast\xc4\x83 zon\xc4\x83 se \xc3\xaentinde \xc3\xaen principal de-a lungul coastei Golfului Mexic \xc8\x99i de-a lungul fluviului Mississippi, care traverseaz\xc4\x83 statul de la nord la sud pe o distan\xc8\x9b\xc4\x83 de aproximativ 600 de mile (1,000\xc2\xa0km) \xc8\x99i se vars\xc4\x83 \xc3\xaen Golful Mexic; de-a lungul r\xc3\xa2ului Ro\xc8\x99u, a r\xc3\xa2ului Ouachita \xc8\x99i a afluen\xc8\x9bilor lui; de-a lungul altor cursuri de ap\xc4\x83 mai mici (unele dintre acestea sunt numite \xe2\x80\x9ebayou\xe2\x80\x9d). L\xc4\x83\xc8\x9bimea regiunii aluviale de-a lungul fluviului Mississippi este \xc3\xaentre 10 \xc8\x99i 60 de mile (15\xe2\x80\x93100\xc2\xa0km), iar de-a lungul celorlalte r\xc3\xa2uri este de aproximativ 10 mile (15\xc2\xa0km) de o parte \xc8\x99i de alta. Fluviul Mississippi curge de-a lungul unei creste formate din propriile aluviuni (denumita "dig"), de unde terenurile coboar\xc4\x83 spre mla\xc8\x99tinile joase cu o vitez\xc4\x83 de \xc8\x99ase picioare pe mila (3\xc2\xa0m/km). Terenurile aluviale situate de-al lungul celorlalte cursuri de ap\xc4\x83 prezint\xc4\x83 acelea\xc8\x99i caracteristici._NEWLINE_Terenurile \xc3\xaenalte \xc8\x99i cele adiacente dealurilor din partea de nord \xc8\x99i nord vest a statului au o suprafa\xc8\x9b\xc4\x83 mai mare de 25.000 de mile p\xc4\x83trate (65,000\xc2\xa0km\xc2\xb2). Ele constau \xc3\xaen preerii \xc8\x99i p\xc4\x83duri. Altitudinea variaz\xc4\x83 de la 10 picioare (3\xc2\xa0m) \xc3\xaen zonele de coast\xc4\x83 \xc8\x99i de mla\xc8\x99tin\xc4\x83, p\xc3\xa2n\xc4\x83 la 50 \xc8\x99i 60 de picioare (15\xe2\x80\x9318\xc2\xa0m) \xc3\xaen zonele de preerie \xc8\x99i aluviuni. \xc3\x8en partea de sus a Louisianei, altitudinea cre\xc8\x99te pe Muntele Driskill, cel mai \xc3\xaenalt punct al statului, p\xc3\xa2n\xc4\x83 la numai 535 de picioare (163\xc2\xa0m). Numai dou\xc4\x83 alte state Florida \xc8\x99i Delaware, sunt, din punct de vedere geografic, mai jos dec\xc3\xa2t Louisiana._NEWLINE_Pe l\xc3\xa2ng\xc4\x83 c\xc4\x83ile navigabile deja amintite, mai sunt r\xc3\xa2ul Sabine, care formeaz\xc4\x83 grani\xc8\x9ba de vest, r\xc3\xa2ul Pearl, frontiera estic\xc4\x83; r\xc3\xa2ul Calcasieu, r\xc3\xa2ul Mermentau, r\xc3\xa2ul Vermilion, Bayou Teche, r\xc3\xa2ul Atchafalaya, r\xc3\xa2ul Beouf, Bayou Lafourche, r\xc3\xa2ul Courtableau, Bayou D\'Arbonne, r\xc3\xa2ul Macon, r\xc3\xa2ul Tensas, r\xc3\xa2ul Amite, r\xc3\xa2ul Tchefuncte, r\xc3\xa2ul Tickfaw, r\xc3\xa2ul Natalbany \xc8\x99i alte cursuri mai mici care constituie un sistem natural de naviga\xc8\x9bie lung de 4.000 mile (6.400\xc2\xa0km). Statul Louisiana are \xc8\x99i 1.060 de mile p\xc4\x83trate (2.745\xc2\xa0km\xc2\xb2) de golfuri \xc3\xaenchise, 1.700 de mile p\xc4\x83trate (4.400\xc2\xa0km\xc2\xb2) de lacuri \xc8\x99i 500 de mile p\xc4\x83trate (1.300\xc2\xa0km\xc2\xb2) de ape curg\xc4\x83toare._NEWLINE_Jurisdic\xc8\x9bia statului Louisiana se \xc3\xaentinde \xc8\x99i asupra platoului continental pe o distan\xc8\x9b\xc4\x83 de 3 mile \xc3\xaen Golful Mexic. Ca o particularitate a geografiei politice a SUA, aceast\xc4\x83 distan\xc8\x9b\xc4\x83 este cu mult mai mic\xc4\x83 dec\xc3\xa2t cea de 9 mile a statelor din apropiere, Texas \xc8\x99i Florida, care, ca \xc8\x99i Louisiana, au mari lungimi de coast\xc4\x83.\n_START_SECTION_\nClima\n_START_PARAGRAPH_\nLouisiana are o clim\xc4\x83 subtropical\xc4\x83 umed\xc4\x83 (Koppen climate classification "Cfa"), probabil exemplul clasic de clim\xc4\x83 subtropical\xc4\x83 umed\xc4\x83 pentru toate statele din sud \xc8\x99i din centru, cu veri lungi, umede \xc8\x99i calde \xc8\x99i cu ierni bl\xc3\xa2nde \xc8\x99i scurte. Caracteristicile subtropicale ale climei se datoreaz\xc4\x83, \xc3\xaen mare parte, influen\xc8\x9bei pe care o exercit\xc4\x83 Golful Mexic, fa\xc8\x9b\xc4\x83 de care, chiar din cel mai \xc3\xaendep\xc4\x83rtat punct al statului Louisiana, nu sunt mai mult de 200 de mile (320\xc2\xa0km). Precipita\xc8\x9biile sunt frecvente \xc3\xaen cursul anului, de\xc8\x99i verile sunt putin mai umede dec\xc3\xa2t restul anului. \xc3\x8en octombrie precipita\xc8\x9biile sunt mai pu\xc8\x9bine. Sudul Louisianei prime\xc8\x99te precipita\xc8\x9bii mult mai abundente, mai ales \xc3\xaen lunile de iarn\xc4\x83. \xc3\x8en Louisiana verile sunt calde, cu temperaturi maxime medii de la jum\xc4\x83tatea lunii iunie p\xc3\xa2n\xc4\x83 la jum\xc4\x83tatea lunii septembrie de 90\xc2\xa0\xc2\xb0F (32\xc2\xa0\xc2\xb0C) sau mai mult \xc8\x99i cu minime medii \xc3\xaenregistrate \xc3\xaen cursul nop\xc8\x9bilor de 70\xc2\xa0\xc2\xb0F (22\xc2\xa0\xc2\xb0C). Vara, temperaturile maxime sunt mai mari \xc3\xaen nord dec\xc3\xa2t \xc3\xaen sud, astfel, \xc3\xaen apropiere de Golful Mexic temperaturile ating uneori 100\xc2\xa0\xc2\xb0F (38\xc2\xa0\xc2\xb0C), de\xc8\x99i temperaturi de 95\xc2\xa0\xc2\xb0F (35\xc2\xa0\xc2\xb0C) sunt frecvente. \xc3\x8en nordul Louisianei, temperaturile ajung p\xc3\xa2n\xc4\x83 peste 105\xc2\xa0\xc2\xb0F (41\xc2\xa0\xc2\xb0C) \xc3\xaen cursul verii._NEWLINE_\xc3\x8en general, temperaturile sunt moderate \xc3\xaen cursul iernii \xc3\xaen partea de sud a statului, cu maxime \xc3\xaen medie de 66\xc2\xa0\xc2\xb0F (19\xc2\xa0\xc2\xb0C) \xc3\xaen jurul ora\xc8\x99elor New Orleans, Baton Rouge, \xc3\xaen restul sudului \xc8\x99i \xc3\xaen zona Golfului Mexic, \xc3\xaen timp ce \xc3\xaen partea de nord a statului temperaturile sunt mai mici, cu maxime \xc3\xaen jur de 59\xc2\xa0\xc2\xb0F (15\xc2\xa0\xc2\xb0C). Minimele nocturne \xc3\xaenregistrate iarna sunt, pe tot teritoriul statului, mai mari dec\xc3\xa2t temperatura de \xc3\xaenghe\xc8\x9b, cu o medie de 46\xc2\xa0\xc2\xb0F (8\xc2\xa0\xc2\xb0C) \xc3\xaen zona Golfului Mexic \xc8\x99i cu o medie de 37\xc2\xa0\xc2\xb0F (3\xc2\xa0\xc2\xb0C) \xc3\xaen partea de nord. Louisiana are partea sa de fronturi reci care \xc3\xaen mod frecvent scad temperaturile sub 20\xc2\xa0\xc2\xb0F (\xe2\x88\x928\xc2\xa0\xc2\xb0C) \xc3\xaen nordul statului, dar care, aproape niciodat\xc4\x83, nu produc acela\xc8\x99i efect \xc3\xaen sud. Z\xc4\x83pada nu prea cade \xc3\xaen zonele de l\xc3\xa2ng\xc4\x83 Golful Mexic, de\xc8\x99i \xc3\xaen p\xc4\x83r\xc8\x9bile nordice locuitorii se pot a\xc8\x99tepta la dou\xc4\x83-trei ninsori pe an, frecven\xc8\x9ba acestora cresc\xc3\xa2nd spre nord._NEWLINE_Louisiana este deseori afectat\xc4\x83 de cicloane tropicale \xc8\x99i este foarte vulnerabil\xc4\x83 la loviturile uraganelor mari, \xc3\xaen special zonele joase din jurul \xc8\x99i din aria New Orleans. Geografia unic\xc4\x83 a regiunii, cu multe bayou, mla\xc8\x99tini \xc8\x99i intr\xc3\xa2nduri de ape pot face ca uraganele mari s\xc4\x83 fie foarte distructive. Zona este de asemenea predispus\xc4\x83 la furtuni frecvente, \xc3\xaen special vara. Media la nivelul \xc3\xaentregului stat este de 60 de zile de furtun\xc4\x83 pe an, mai mult dec\xc3\xa2t oricare alt stat, cu excep\xc8\x9bia Floridei. Louisiana \xc3\xaenregistreaz\xc4\x83 \xc3\xaen medie 27 de tornade pe an. Tornadele se pot produce pe \xc3\xaentregul teritoriu al statului, cu excep\xc8\x9bia sudului extrem care este un pic mai pu\xc8\x9bin expus dec\xc3\xa2t restul teritoriului. Tornadele se produc de regul\xc4\x83 din ianuarie p\xc3\xa2n\xc4\x83 \xc3\xaen martie \xc3\xaen partea de sud \xc8\x99i din februarie p\xc3\xa2n\xc4\x83 \xc3\xaen martie \xc3\xaen partea de nord a statului.\n_START_SECTION_\nZone geografie \xc8\x99i statistice\n_START_PARAGRAPH_\nLouisiana este \xc3\xaemp\xc4\x83r\xc8\x9bit\xc4\x83 \xc3\xaen 64 de parohii (echivalentul comitatelor \xc3\xaen cele mai multe state). Termenul de parohii este unic \xc8\x99i se datoreaz\xc4\x83 mo\xc8\x99tenirii franceze \xc8\x99i spaniole, limitele originare ale comitatelor guvernamentale erau comune cu cele ale parohiilor romano-catolice locale.\n_START_SECTION_\nZone protejate\n_START_PARAGRAPH_\nLouisiana are un num\xc4\x83r de regiuni care, \xc3\xaen propor\xc8\x9bii diferite, sunt protejate. Pe l\xc3\xa2ng\xc4\x83 zonele apar\xc8\x9bin\xc3\xa2nd Serviciului Federal al Parcurilor Na\xc5\xa3ionale \xc8\x99i Serviciului Federal al P\xc4\x83durilor, Louisiana opereaz\xc4\x83 un sistem de parcuri \xc8\x99i zone de recreere pe toat\xc4\x83 \xc3\xaentinderea statului. Administrat de Departamentul din Louisiana pentru animale s\xc4\x83lbatice \xc5\x9fi pescuit, Sistemul natural al r\xc3\xa2urilor din Louisiana asigur\xc4\x83 protec\xc8\x9bie pentru 48 de r\xc3\xa2uri, cursuri de ap\xc4\x83 \xc8\x99i bayou de pe tot cuprinsul statului.\n_START_SECTION_\nParcuri statale \xc8\x99i zone recrea\xc8\x9bionale\n_START_PARAGRAPH_\nLouisiana opereaz\xc4\x83 un sistem format din 21 de parcuri, 17 site-uri istorice \xc8\x99i o zon\xc4\x83 protejat\xc4\x83. Louisiana este de asemenea gazda parcului safari din apropiere de Schreveport \xc8\x99i Monroe.\n_START_SECTION_\nPreistorie\n_START_PARAGRAPH_\n\xc3\x8encep\xc3\xa2nd cu multe mii de ani \xc3\xaenainte de venirea europenilor \xc3\xaen secolul al XVI-lea, Louisiana a fost locuit\xc4\x83 de amerindieni. \xc3\x8en timpul perioadei arhaice, Louisiana a fost teritoriul pe care s-a construit cel mai vechi complex tumular din America de Nord care este \xc3\xaen acela\xc8\x99i timp una dintre cele mai vechi construc\xc8\x9bii complexe datate pe cele dou\xc4\x83 continente americane, \xc8\x99i anume site-ul Watson Brake de l\xc3\xa2ng\xc4\x83 Monroe. Mai t\xc3\xa2rziu, cel mai mare \xc8\x99i cel mai cunoscut complex tumular din acest stat a fost construit \xc3\xaen apropiere de actuala localitate Epps, la Poverty Point. Cultura Poverty Point a avut se pare un v\xc3\xa2rf de dezvoltare \xc3\xaen jurul anului 1500 \xc3\xae.e.n. ceea ce face ca Poverty Point s\xc4\x83 fie primul complex cultural \xc8\x99i posibil prima cultur\xc4\x83 tribal\xc4\x83 din America de Nord. Aceast\xc4\x83 cultur\xc4\x83 a d\xc4\x83inuit p\xc3\xa2n\xc4\x83 prin anul 700 e.n. Cultura Poverty Point a fost urmat\xc4\x83 de cultura Tchefuncte \xc8\x99i de cultura Lake Cormorant din perioada Tchula, manifest\xc4\x83ri locale ale perioadei Woodland Timpurie. \xc3\x8en perioada culturii Tchefuncte oamenii din Louisiana au \xc3\xaenceput s\xc4\x83 produc\xc4\x83 mari cantit\xc4\x83\xc8\x9bi de ceramic\xc4\x83. Aceste culturi au d\xc4\x83inuit p\xc3\xa2n\xc4\x83 prin 200 e.n. Perioada Woodland Mijlocie \xc3\xaencepe \xc3\xaen Louisiana cu cultura Marksville \xc3\xaen p\xc4\x83r\xc8\x9bile de sud \xc8\x99i de est ale statului \xc8\x99i cultura Fourche Maline \xc3\xaen partea de nord-vest a statului. Cultura Marksville a fost denumit\xc4\x83 dup\xc4\x83 site-ul arheologic Marksville din Parohia Avoyelles. Aceste culturi erau contemporane cu culturile Hopewell din Ohio \xc8\x99i Illinois, \xc8\x99i participau la re\xc8\x9beaua de schimb Hopewell. Comer\xc8\x9bul cu popula\xc8\x9bia din sud-vest a adus arcul \xc8\x99i s\xc4\x83ge\xc8\x9bile. Primii tumuli sunt construi\xc8\x9bi \xc3\xaen aceast\xc4\x83 perioad\xc4\x83. Puterea politic\xc4\x83 a \xc3\xaenceput s\xc4\x83 se consolideze c\xc3\xa2nd primele platforme tumul au fost construite \xc3\xaen centrele rituale pentru dezvoltarea conducerii politice \xc8\x99i religioase ereditare. P\xc3\xa2n\xc4\x83 \xc3\xaen anul 400 e.n. \xc3\xaen partea de sud a Louisianei perioada Woodland T\xc3\xa2rzie a \xc3\xaenceput cu cultura Bayton \xc8\x99i nu a adus schimb\xc4\x83ri majore \xc3\xaen istoria cultural\xc4\x83 a zonei._NEWLINE_Num\xc4\x83rul locuitorilor a crescut foarte mult \xc8\x99i sunt dovezi puternice cu privire la existen\xc8\x9ba unei cre\xc8\x99teri culturale \xc8\x99i a unei politici complexe. Multe site-uri Coles Creek au fost ridicate peste tumuli din timpul perioadei Woodland Timpurie, ceea ce \xc3\xaei face pe unii speciali\xc8\x99ti s\xc4\x83 afirme c\xc4\x83 elitele care se ridicau \xc8\x99i-au apropriat str\xc4\x83mo\xc8\x99ii deceda\xc8\x9bi pentru a a-\xc8\x99i consolida \xc8\x99i a-\xc8\x99i materializa autoritatea. \xc3\x8en perioada Mississippi \xc3\xaen Louisiana au ap\xc4\x83rut culturile Plaquemine \xc8\x99i Caddo de Mississippi. \xc3\x8en aceast\xc4\x83 perioad\xc4\x83 s-a \xc3\xaenceput cultivarea extensiv\xc4\x83 a porumbului. Cultura Plaquemine din Valea Fluviului Mississippi \xc8\x99i estul Louisianei a \xc3\xaenceput pe la 1200 e.n \xc8\x99i a durat p\xc3\xa2n\xc4\x83 pe la 1400 e.n. Exemple edificatoare ale acestei culturi sunt site-urile Medora \xc3\xaen Parohia West Baton Rouge, \xc8\x99i Emerald Mound din Winterville, precum \xc8\x99i Holly Bluff din Mississippi. Cultura Plaquemine a fost contemporan\xc4\x83 cu cultura Mississippi Mijlociu \xc3\xaen site-ul arheologic Cahokia de l\xc3\xa2ng\xc4\x83 St. Louis, Missouri. Acest grup este considerat mai vechi dec\xc3\xa2t popula\xc8\x9biile Natchez \xc8\x99i Taensa._NEWLINE_P\xc3\xa2n\xc4\x83 \xc3\xaen anul 1000 e.n. \xc3\xaen partea de nord-vest a statului Louisiana, cultura Fourche Maline a evoluat \xc3\xaen cultura Caddo de Mississippi. Aceasta cuprindea un terioriul larg, care includea ceea ce acum este estul Okhlahomei, vestul Arkansasului, nord-estul Texasului \xc8\x99i nord-vestul Louisianei. Dovezile arheologice referitoare la continuitatea cultural\xc4\x83 din preistorie p\xc3\xa2n\xc4\x83 \xc3\xaen prezent \xc8\x99i la continuitatea dintre str\xc4\x83mo\xc8\x99ii direc\xc8\x9bi ai popula\xc8\x9biei Caddo \xc8\x99i ai vorbitorilor limbii caddo de la venirea europenilor p\xc3\xa2n\xc4\x83 la moderna Na\xc5\xa3iune Caddo din Okhlahoma sunt necontestate._NEWLINE_Multe nume de locuri actuale din statul Louisiana, inclusiv Atchafalaya, Natchitoches, Caddo, Houma, Tangipahoa, and Avoyelles sunt translitera\xc8\x9bii ale celor folosite \xc3\xaen diferite limbi vorbite de nativii americani.\n_START_SECTION_\nExplorarea \xc8\x99i colonizarea european\xc4\x83\n_START_PARAGRAPH_\nPrimii exploratori europeni care au vizitat Louisiana au venit \xc3\xaen 1528 c\xc3\xa2nd o expedi\xc8\x9bie spaniol\xc4\x83 condus\xc4\x83 de P\xc3\xa1nfilo de Narv\xc3\xa1ez a localizat gura fluviului Mississippi. \xc3\x8en 1542, expedi\xc8\x9bia lui Hernando de Soto a ocolit prin nordul \xc8\x99i vestul statului (\xc3\xaent\xc3\xa2lnind gruprui Caddo \xc8\x99i Tunica) \xc8\x99i apoi a urmat fluviul Mississippi p\xc3\xa2n\xc4\x83 la Golful Mexic \xc3\xaen 1543._NEWLINE_Interesul spaniolilor \xc3\xaen Louisiana a r\xc4\x83mas latent. \xc3\x8en ultima parte a secolului al XVII-lea, expedi\xc8\x9bii franceze, care aveau scopuri de ocupare, religioase \xc8\x99i comerciale, au stabilit o a\xc8\x99ezare pe fluviul Mississippi \xc8\x99i pe coasta Golfului Mexic. Cu primele sale a\xc8\x99ez\xc4\x83ri, Fran\xc8\x9ba a pretins o vast\xc4\x83 regiune a Americii de Nord \xc8\x99i s-a preg\xc4\x83tit s\xc4\x83 organizeze un imperiu comercial care s\xc4\x83 se \xc3\xaentind\xc4\x83 de la Golful Mexic p\xc3\xa2n\xc4\x83 \xc3\xaen Canada._NEWLINE_\xc3\x8en 1682, exploratorul francez Robert Cavelier de La Salle a denumit regiunea Louisiana \xc3\xaen onoarea regelui Ludovic al XIV-lea. Prima a\xc8\x99ezare permanent\xc4\x83, Fort Maurepas (unde este acum Ocean Springs, Mississippi, l\xc3\xa2ng\xc4\x83 Biloxi, a fost \xc3\xaentemeiat de Pierre Le Moyne d\'Iberville, un ofi\xc8\x9ber francez din Canada, \xc3\xaen 1699. Pe atunci francezii deja construiser\xc4\x83 un fort mic la gura de v\xc4\x83rsare a fluviului Mississippi ca a\xc8\x99ezare pe care au denumit-o La Balise (or La Balize), "baliz\xc4\x83" \xc3\xaen francez\xc4\x83. P\xc3\xa2n\xc4\x83 \xc3\xaen 1721 au construit un far din lemn de 62-foot (19\xc2\xa0m) pentru a c\xc4\x83l\xc4\x83uzi cor\xc4\x83biile pe fluviu._NEWLINE_Louisiana a revendicat la \xc3\xaenceput tot teritoriul de pe ambele maluri ale fluviului Mississippi \xc8\x99i \xc3\xaen nord, p\xc3\xa2n\xc4\x83 la teritoriul francez din Canada. urm\xc4\x83toarele state f\xc4\x83ceau parte din Louisiana: Louisiana, Mississippi, Arkansas, Oklahoma, Missouri, Kansas, Nebraska, Iowa, Illinois, Indiana, Michigan, Wisconsin, Minnesota, North Dakota, South Dakota._NEWLINE_A\xc8\x99ezarea Natchitoches (situat\xc4\x83 de-a lungul R\xc3\xa2ului ro\xc8\x99u, \xc3\xaen prezent nord-vestul Louisianei) a fost \xc3\xaentemeiat\xc4\x83 de Louis Juchereau de St. Denis \xc3\xaen 1714, fiind cea mai veche a\xc8\x99ezare european\xc4\x83 permanent\xc4\x83 \xc3\xaen terioriul cump\xc4\x83rat al Louisianei. De asemenea, cap\xc4\x83tul de nord al \xc8\x98oselei Vechi San Antonio (numit\xc4\x83 c\xc3\xa2teodat\xc4\x83 El Camino Real, sau Kings Highway) era la Natchitoches. Localitatea a devenit cur\xc3\xa2nd un \xc3\xaenfloritor port pe r\xc3\xa2u \xc8\x99i r\xc4\x83scruce de drumuri, d\xc3\xa2nd na\xc8\x99tere unui imperiu al bumbacului de-a lungul r\xc3\xa2ului. De-a lungul timpului, plantatorii au dezvoltat mari planta\xc8\x9bii \xc8\x99i au construit case frumoase \xc3\xaen ora\xc8\x99ul aflat \xc3\xaen cre\xc8\x99tere. Acesta a devenit un model urmat de New Orleans \xc8\x99i de alte locuri._NEWLINE_Localit\xc4\x83\xc8\x9bile franceze din Louisiana au contribuit la explorarea \xc3\xaen continuare \xc8\x99i la stabilirea unor avanposturi, concentrate pe malurile fluviului Mississippi \xc8\x99i ale afluen\xc8\x9bilor s\xc4\x83i mari, din Louisiana p\xc3\xa2n\xc4\x83 departe \xc3\xaen nord, \xc3\xaen regiunea numit\xc4\x83 Illinois Country, aproximativ \xc3\xaen zona actualului St. Louis, Missouri. Vezi \xc8\x99i: en:French colonization of the Americas_NEWLINE_La \xc3\xaenceput, Mobile, Alabama, apoi Biloxi, Mississippi au fost capitalele coloniei. Recunosc\xc3\xa2nd importan\xc8\x9ba fluviului Mississippi pentru interesele comerciale \xc8\x99i militare, Fran\xc8\x9ba a f\xc4\x83cut din New Orleans sediul autorit\xc4\x83\xc8\x9bilor militare \xc8\x99i civile \xc3\xaen 1722. De atunci, p\xc3\xa2n\xc4\x83 c\xc3\xa2nd Statele Unite au dob\xc3\xa2ndit teritoriul prin cump\xc4\x83rare la 20 decembrie 1803, Fran\xc8\x9ba \xc8\x99i Spania au controlat comer\xc8\x9bul regional al imperiului colonial._NEWLINE_\xc3\x8en 1720, imigran\xc8\x9bii germani s-au stabilit de-a lungul fluviului Mississippi \xc3\xaen regiunea denumit\xc4\x83 \xc8\x9a\xc4\x83rmul German._NEWLINE_Fran\xc8\x9ba a cedat cea mai mare parte a teritoriului s\xc4\x83u din estul fluviului Mississippi Marii Britanii ca urmare a victoriei englezilor \xc3\xaen r\xc4\x83zboiul de 7 ani sau r\xc4\x83zboiul franco-indian, a\xc8\x99a cum este cunoscut \xc3\xaen America de Nord. \xc8\x98i-a p\xc4\x83strat \xc3\xaens\xc4\x83 regiunile din jurul ora\xc8\x99ului New Orleans \xc8\x99i parohiile din preajm\xc4\x83 Lake Pontchartrain. Restul Louisianei a devenit colonie spaniol\xc4\x83 dup\xc4\x83 r\xc4\x83zboiul de 7 ani prin Tratatul de la Fontainbleu din 1763._NEWLINE_\xc3\x8en 1765, \xc3\xaen timpul perioadei de domina\xc8\x9bie spaniol\xc4\x83, c\xc4\x83teva mii de refugia\xc8\x9bi vorbitori de limba francez\xc4\x83 din regiunea Acadia (ast\xc4\x83zi Nova Scotia, New Brunswick \xc8\x99i Prince Edward Island din Canada), au venit \xc3\xaen Louisiana ca urmare a expulz\xc4\x83rilor de dup\xc4\x83 r\xc4\x83zboiul de 7 ani. Ei s-au stabilit mai ales \xc3\xaen regiunea de sud vest a Louisianei numit\xc4\x83 acum Acadiana. Spaniolii, dornici s\xc4\x83 c\xc3\xa2\xc8\x99tige de partea lor credincio\xc8\x99i catolici, i-au primit bine pe refugia\xc8\x9bii din Accadia. Popula\xc8\x9bia cajun \xc3\xaei are ca str\xc4\x83mo\xc8\x99i pe ace\xc8\x99ti refugia\xc8\x9bi din Accadia._NEWLINE_Loucuitori ai Insulelor Canare spaniole, numi\xc8\x9bi Isle\xc3\xb1os, au emigrat din Insulele Canare \xc3\xaen Louisiana sub domnia spaniol\xc4\x83 \xc3\xaentre 1778 \xc8\x99i 1783._NEWLINE_\xc3\x8en 1800, Napoleon Bonaparte a dob\xc3\xa2ndit Louisiana de la Spania conform celui de-al treilea tratat de la San Ildefonso, un aranjament \xc8\x9binut secret timp de 2 ani.\n_START_SECTION_\nExpansiunea sclaviei\n_START_PARAGRAPH_\n\xc3\x8en 1709, finan\xc8\x9bistul francez Antoine Crozat a ob\xc8\x9binut monopolul comer\xc8\x9bului \xc3\xaen dominionul francez al Louisianei care se \xc3\xaentindea de la Golful Mexic p\xc3\xa2n\xc4\x83 la teritoriul actual al Illinoisului. "Concesiunea i-a permis s\xc4\x83 aduc\xc4\x83 \xc3\xaen fiecare an c\xc3\xa2te o \xc3\xaenc\xc4\x83rc\xc4\x83tur\xc4\x83 de negri din Africa" a scris istoricul britanic Hugh Thomas._NEWLINE_C\xc3\xa2nd, \xc3\xaen 1803, Fran\xc8\x9ba a v\xc3\xa2ndut Statelor Unite teritoriul Louisianei, a fost repede acceptat c\xc4\x83 sclavii africani pot fi adu\xc8\x99i acolo la fel de u\xc8\x99or ca \xc3\xaen statul vecin, Mississippi, de\xc8\x99i aceast\xc4\x83 fapt\xc4\x83 ar fi \xc3\xaenc\xc4\x83lcat regulile Statelor Unite. De\xc8\x99i Louisiana era, la \xc3\xaenceputul secolului al XIX-lea, un produc\xc4\x83tor mic de zah\xc4\x83r cu un num\xc4\x83r relativ mic de sclavi, cur\xc3\xa2nd a devenit un mare produc\xc4\x83tor dup\xc4\x83 ce proprietarii de planta\xc8\x9bii au cump\xc4\x83rat sclavi care au fost transporta\xc8\x9bi din Africa \xc3\xaen South Carolina \xc3\xaenainte de a fi v\xc3\xa2ndu\xc8\x9bi \xc3\xaen Louisiana, unde proprietarii de planta\xc8\x9bii i-au obligat pe lucr\xc4\x83torii captivi s\xc4\x83 lucreze f\xc4\x83r\xc4\x83 plat\xc4\x83 pe planta\xc8\x9biile lor de trestie de zah\xc4\x83r aflate \xc3\xaen expansiune. \xc3\x8en ciuda cererilor formulate de James Hillhouse, membru al Camerei Reprezentan\xc8\x9bilor, \xc8\x99i de pamfletarul Thomas Paine de a se aplica legea federal\xc4\x83 care era \xc3\xaen vigoare la acel moment \xc3\xaempotriva sclaviei din nou achizi\xc8\x9bionatul teritoriu, sclavia a \xc3\xaenvins deoarece era o surs\xc4\x83 de profit maxim \xc3\xaen condi\xc8\x9biile \xc3\xaen care costul m\xc3\xa2inii de lucru era minim. Ultimul guvernator spaniol al teritoriului Louisianei a scris c\xc4\x83 "este adev\xc4\x83rat, e imposibil pentru Louisiana s\xc4\x83 progreseze f\xc4\x83r\xc4\x83 sclavi" \xc8\x99i prin folosirea sclavilor, colonia "a f\xc4\x83cut pa\xc8\x99i mari spre prosperitate \xc8\x99i bog\xc4\x83\xc8\x9bie"._NEWLINE_Munca for\xc8\x9bat\xc4\x83 a sclavilor a fost necesar\xc4\x83, a spus William C.C. Claiborne, primul guvernator al Louisianei, pentru c\xc4\x83 muncitorii albi care nu erau sclavi "nu pot fi \xc8\x9binu\xc8\x9bi \xc3\xaen acest climat nes\xc4\x83n\xc4\x83tos". Hugh Thomas a spus c\xc4\x83 guvernatorul Claiborne nu a fost \xc3\xaen stare s\xc4\x83 opreasc\xc4\x83 prin for\xc8\x9b\xc4\x83 traficul de fiin\xc8\x9be umane at\xc3\xa2t timp c\xc3\xa2t el \xc3\xaensu\xc8\x99i era \xc3\xaenvinuit c\xc4\x83 ar face acela\xc8\x99i lucru \xc3\xaen Louisiana.\n_START_SECTION_\nImigra\xc8\x9bia haitian\xc4\x83 \xc8\x99i influen\xc8\x9ba acesteia\n_START_PARAGRAPH_\nPierre Laussat (ministrul francez \xc3\xaen Louisiana \xc3\xaen anul 1718): \xe2\x80\x9eSaint-Domingue a fost, dintre toate coloniile noastre din Antile, cea a c\xc4\x83rei mentalitate \xc8\x99i obiceiuri au influen\xc8\x9bat cel mai mult Louisiana.\xe2\x80\x9d_NEWLINE_Lousiana \xc8\x99i colonia-mam\xc4\x83 din Caraibe au dezvoltat str\xc3\xa2nse leg\xc4\x83turi \xc3\xaen perioada secolului al XVIII-lea, centrate pe comer\xc8\x9bul maritim, schimbul de capital \xc8\x99i de informa\xc8\x9bii \xc8\x99i migra\xc8\x9bia coloni\xc8\x99tilor. Chiar de la \xc3\xaenceput, haitienii au exercitat o profund\xc4\x83 influen\xc8\x9b\xc4\x83 asupra politicii Louisianei, asupra popula\xc8\x9biei, a religiei \xc8\x99i a culturii. Autorit\xc4\x83\xc8\x9bile coloniei, ca r\xc4\x83spuns la comploturile anti-sclavie \xc8\x99i la revoltele de pe insule, au interzis intrarea sclavilor \xc3\xaen insulele din Saint-Domingue \xc3\xaen 1763. Ac\xc8\x9biunile lor revolu\xc8\x9bionare vor continua s\xc4\x83 aib\xc4\x83 efecte asupra comer\xc8\x9bului cu sclavi desf\xc4\x83\xc8\x99urat de Louisiana \xc8\x99i asupra politicilor referitoare la migra\xc8\x9bie \xc3\xaen tot cursul perioadei revolu\xc8\x9biilor american\xc4\x83 \xc8\x99i francez\xc4\x83._NEWLINE_Aceste dou\xc4\x83 lupte democratice i-au speriat pe spaniolii care au guvernat \xc3\xaen Louisiana din 1763 p\xc3\xa2n\xc4\x83 \xc3\xaen 1800. Ei au suprimat ceea ce ei au v\xc4\x83zut ca activit\xc4\x83\xc8\x9bi \xc3\xaendemn\xc3\xa2nd la r\xc4\x83zvr\xc4\x83tire \xc8\x99i au interzis materialele subversive \xc3\xaentr-o \xc3\xaencercare inutil\xc4\x83 de a izola colonia de r\xc4\x83sp\xc3\xa2ndirea revolu\xc8\x9biei democratice. \xc3\x8en mai 1790 un decret regal a interzis intrarea negrilor - sclavi sau oameni liberi - din Indiile Franceze de Vest._NEWLINE_Un an mai t\xc3\xa2rziu, \xc3\xaen Saint Domingue a \xc3\xaenceput prima revolt\xc4\x83 c\xc3\xa2\xc8\x99tig\xc4\x83toare a sclavilor, care, \xc3\xaen final, a dus la \xc3\xaentemeiarea statului Haiti._NEWLINE_Revolu\xc8\x9bia \xc3\xaen Saint Domingue a eliberat un masiv exod multirasial: francezii au fugit cu slavii pe care au reu\xc8\x99it s\xc4\x83 \xc3\xaei p\xc4\x83streze; la fel au f\xc4\x83cut numero\xc8\x99i oameni de culoare, unii din ei chiar proprietari de sclavi. \xc3\x8en plus, \xc3\xaen anul 1793, un incendiu catastrofal a distrus dou\xc4\x83 treimi din ora\xc8\x99ul principal, Cap Fran\xc3\xa7ais (\xc3\xaen prezent Cap Ha\xc3\xaftien), \xc8\x99i aproape 10.000 de oameni au p\xc4\x83r\xc4\x83sit insula pentru totdeauna. \xc3\x8en deceniile urm\xc4\x83toare revolu\xc8\x9biei, din cauza invaziei str\xc4\x83ine \xc8\x99i a r\xc4\x83zboiului civil, alte mii de oameni au p\xc4\x83r\xc4\x83sit zona. Mul\xc8\x9bi s-au mutat la est de Saint Domingue (Republica Dominican\xc4\x83 \xc3\xaen prezent), sau \xc3\xaen apropiere de Insulele Caraibe. Un num\xc4\x83r mare de emigran\xc8\x9bi, negri sau albi, au g\xc4\x83sit ad\xc4\x83post \xc3\xaen America, mai ales \xc3\xaen New York, Baltimore (53 de vase au ajuns aici \xc3\xaen 1793), Philadelphia, Norfolk, Charleston \xc8\x99i Savannah, ca \xc8\x99i \xc3\xaen Florida. Nic\xc4\x83ieri pe continent, refugia\xc8\x9bii nu au exercitat o influen\xc8\x9b\xc4\x83 at\xc3\xa2t de profund\xc4\x83 ca \xc3\xaen Louisiana._NEWLINE_\xc3\x8entre 1791 \xc8\x99i 1803, un num\xc4\x83r de 1300 de refugia\xc8\x9bi au ajuns \xc3\xaen New Orleans. Autorit\xc4\x83\xc8\x9bile au fost \xc3\xaengrijorate c\xc4\x83 ace\xc8\x99tia au venit cu idei care \xc3\xaendeamn\xc4\x83 la revolt\xc4\x83. \xc3\x8en prim\xc4\x83vara anului 1795, Pointe Coup\xc3\xa9e a fost scena unei \xc3\xaencerc\xc4\x83ri de revolt\xc4\x83 \xc3\xaen timpul c\xc4\x83reia locuin\xc8\x9bele plantatorilor au fost incendiate. Dup\xc4\x83 incident, un imigrant liber din Saint Domingue, Louis Benoit, acuzat c\xc4\x83 ar fi \xe2\x80\x9efoarte p\xc4\x83truns de maximele revolu\xc8\x9bionare care au devastat colonia\xe2\x80\x9d a fost expulzat. Revolta e\xc8\x99uat\xc4\x83 l-a determinat pe plantatorul Joseph Pontalba s\xc4\x83 \xe2\x80\x9e\xc8\x9bin\xc4\x83 seama de calamitatea \xc3\xaengrozitoare din Saint-Domingue \xc8\x99i de germenii de revolt\xc4\x83 prea r\xc4\x83sp\xc3\xa2ndi\xc8\x9bi printre sclavii no\xc8\x99tri\xe2\x80\x9d. Arest\xc4\x83rile care au continuat \xc3\xaen Pointe Coup\xc3\xa9e \xc8\x99i pe \xc8\x9a\xc4\x83rmul German au contribuit la oprirea \xc3\xaen totalitate a comer\xc8\x9bului cu sclavi \xc3\xaen prim\xc4\x83vara anului 1796._NEWLINE_\xc3\x8en anul 1800 autorit\xc4\x83\xc8\x9bile au dezb\xc4\x83tut problema relu\xc4\x83rii comer\xc8\x9bului cu sclavi, dar au fost de acord c\xc4\x83 negrii din Saint-Domingue nu vor fi l\xc4\x83sa\xc8\x9bi s\xc4\x83 intre \xc3\xaen Louisiana. De asemenea, autorit\xc4\x83\xc8\x9bile au observat prezen\xc8\x9ba insurgen\xc8\x9bilor negri \xc8\x99i albi din Indiile Franceze de Vest care \xe2\x80\x9epropov\xc4\x83duiau doctrine periculoase printre negrii no\xc8\x99tri\xe2\x80\x9d. Sclavii lor p\xc4\x83reau mai \xe2\x80\x9einsolen\xc8\x9bi\xe2\x80\x9d, mai \xe2\x80\x9eneguvernabili\xe2\x80\x9d \xc8\x99i mai \xe2\x80\x9einsubordona\xc8\x9bi\xe2\x80\x9d dec\xc3\xa2t erau cu cinci ani mai devreme._NEWLINE_\xc3\x8en acela\xc8\x99i an, Spania a renun\xc8\x9bat la Louisiana \xc3\xaen favoarea Fran\xc8\x9bei \xc8\x99i plantatorii au continuat s\xc4\x83 fie speria\xc8\x9bi de revolte. Dup\xc4\x83 ce viitorul \xc3\xaemp\xc4\x83rat Napoleon Bonaparte a v\xc3\xa2ndut colonia Statelor Unite \xc3\xaen 1803 pentru c\xc4\x83 expedi\xc8\x9bia sa dezastruoas\xc4\x83 \xc3\xaempotriva Saint-Domingue \xc3\xaei mic\xc8\x99orase resursele financiare \xc8\x99i militare, evenimentele din Louisiana au luat amploare.\n_START_SECTION_\nCump\xc4\x83rarea de c\xc4\x83tre Statele Unite\n_START_PARAGRAPH_\nC\xc3\xa2nd Statele Unite \xc8\x99i-au c\xc3\xa2\xc8\x99tigat independen\xc8\x9ba fa\xc8\x9b\xc4\x83 de Marea Britanie \xc3\xaen 1783, preocup\xc4\x83rile majore ale federa\xc8\x9biei au r\xc4\x83mas existen\xc8\x9ba unei puteri europene la frontiera de vest \xc8\x99i accesul f\xc4\x83r\xc4\x83 restric\xc8\x9bii la fluviul Mississippi. Cum locuitorii americani s-au dus spre vest, au constatat c\xc4\x83 Mun\xc8\x9bii Apala\xc8\x99i constituiau o barier\xc4\x83 \xc3\xaen calea transportului c\xc4\x83tre est. Produsele puteau fi transportate cel mai u\xc8\x99or cu ajutorul unor \xc8\x99lepuri pe r\xc3\xa2ul Ohio \xc8\x99i pe fluviul Mississippi spre portul New Orleans de unde bunurile puteau fi \xc3\xaenc\xc4\x83rcate \xc3\xaen nave maritime. Problema cu aceast\xc4\x83 rut\xc4\x83 era c\xc4\x83 spaniolii st\xc4\x83p\xc3\xa2neau ambele maluri ale fluviului Mississippi \xc3\xaen aval de Natchez. Ambi\xc8\x9biile lui Napoleon \xc3\xaen Louisiana au implicat crearea unui imperiu al comer\xc8\x9bului cu zah\xc4\x83r cu centrul \xc3\xaen Caraibe. Conform Tratatului de la Amiens din 1800, Marea Britanie i-a restituit Fran\xc8\x9bei proprietatea asupra insulelor Martinica \xc8\x99i Guadalupe. Napoleon a vrut ca Louisiana s\xc4\x83 fie un depozit pentru aceste insule produc\xc4\x83toare de zah\xc4\x83r \xc8\x99i un tampon \xc3\xaen fa\xc8\x9ba Statelor Unite. \xc3\x8en octombrie 1801, Napoleon a trimis o important\xc4\x83 for\xc8\x9b\xc4\x83 militar\xc4\x83 s\xc4\x83 cucereasc\xc4\x83 insula Saint-Domingue \xc8\x99i s\xc4\x83 reintroduc\xc4\x83 sclavia, care fusese abolit\xc4\x83 ca o consecin\xc8\x9b\xc4\x83 a revoltei din 1792-1793 \xc8\x99i a abolirii prin lege \xc8\x99i prin constitu\xc8\x9bie a sclaviei \xc3\xaen coloniile franceze \xc3\xaen anul 1794._NEWLINE_C\xc3\xa2nd armata condus\xc4\x83 de cumnatul lui Napoleon, Leclerc, a fost \xc3\xaenvins\xc4\x83 de for\xc8\x9bele care s-au opus reintroducerii sclaviei prin \xc3\xaenrobirea celei mai mari p\xc4\x83r\xc8\x9bi a popula\xc8\x9biei din Saint Domingue, Napoleon s-a hot\xc4\x83r\xc3\xa2t s\xc4\x83 v\xc3\xa2nd\xc4\x83 Louisiana._NEWLINE_Thomas Jefferson, al treilea pre\xc8\x99edinte al Statelor Unite, a fost deranjat de planurile lui Napoleon de a restabili coloniile franceze \xc3\xaen America. Av\xc3\xa2nd \xc3\xaen posesie ora\xc8\x99ul New Orleans, Napoleon ar fi putut s\xc4\x83 \xc3\xaenchid\xc4\x83 accesul Statelor Unite la fluviul Mississippi \xc3\xaen orice moment. Jefferson l-a autorizat pe Robert R. Livingston, ministrul Statelor Unite \xc3\xaen rela\xc8\x9bia cu Fran\xc8\x9ba, s\xc4\x83 negocieze cump\xc4\x83rarea ora\xc8\x99ului New Orleans, a unei p\xc4\x83r\xc8\x9bi din malul de est al fluviului Mississippi \xc8\x99i libera naviga\xc8\x9bie pe fluviu pentru navele comerciale ale Statelor Unite. Livingston a fost autorizat s\xc4\x83 pl\xc4\x83teasc\xc4\x83 maximum 2 milioane de dolari._NEWLINE_Transferul oficial al Louisianei c\xc4\x83tre Fran\xc8\x9ba nu avusese \xc3\xaenc\xc4\x83 loc, iar \xc3\xaen\xc8\x9belegerea lui Napoleon cu spaniolii nu a fost un secret bine p\xc4\x83zit. La 18 octombrie 1802, Juan Ventura Morlaes, ca intendent al Louisianei, a f\xc4\x83cut public\xc4\x83 inten\xc8\x9bia Spaniei de a revoca dreptul Statelor Unite de a depozita m\xc4\x83rfuri la New Orleans. \xc3\x8enchiderea acestui port vital pentru Statele Unite a produs furie \xc8\x99i consternare. Comer\xc8\x9bul era practic blocat \xc3\xaen vest. Istoricii cred c\xc4\x83 revocarea dreptului de depozit a fost consecin\xc8\x9ba abuzurilor americanilor, \xc3\xaen special contrabanda, \xc8\x99i nu a intrigilor francezilor a\xc8\x99a cum s-a crezut la acel moment. Pre\xc8\x99edintele Jefferson a ignorat presiunea publicului care cerea un r\xc4\x83zboi cu Fran\xc8\x9ba \xc8\x99i l-a \xc3\xaemputernicit pe James Monroe s\xc4\x83 ajute la ob\xc8\x9binerea ora\xc8\x99ului New Orleans pentru Statele Unite. Jefferson a autorizat m\xc4\x83rirea cheltuielilor la 10.000.000 de dolari._NEWLINE_Oricum, la 11 aprilie 1803, ministrul francez de externe, Talleyrand, l-a surprins pe Livingston cu \xc3\xaentrebarea ce pre\xc8\x9b ar pl\xc4\x83ti Statele Unite pentru \xc3\xaentreaga Louisiana, nu doar pentru New Orleans \xc8\x99i teritoriul din jurul acestuia (a\xc8\x99a cum fusese autorizat Livingston). Monroe \xc8\x99i Livingston au fost de aceea\xc8\x99i p\xc4\x83rere \xc8\x99i anume c\xc4\x83 Napoleon \xc3\xae\xc8\x99i poate retrage oferta oric\xc3\xa2nd (l\xc4\x83s\xc3\xa2ndu-i f\xc4\x83r\xc4\x83 posibilitatea de a ob\xc8\x9bine dorita zon\xc4\x83 New Orleans) \xc8\x99i c\xc4\x83 primirea aprob\xc4\x83rii de la pre\xc8\x99edintele Jefferson poate dura c\xc3\xa2teva luni, astfel c\xc4\x83 s-au hot\xc4\x83r\xc3\xa2t s\xc4\x83 deschid\xc4\x83 negocierile imediat. P\xc3\xa2n\xc4\x83 pe 30 aprilie, ei au ajuns s\xc4\x83 se \xc3\xaen\xc8\x9beleag\xc4\x83 cu francezii \xc8\x99i s\xc4\x83 cumpere de la ace\xc8\x99tia \xc3\xaentreagul teritoriu al Louisianei 2.100.000\xc2\xa0km\xc2\xb2 pentru 60 de milioane de franci (aproximativ 15.000.000 de dolari). O parte din aceast\xc4\x83 sum\xc4\x83 a fost folosit\xc4\x83 pentru compensarea unor datorii pe care Fran\xc8\x9ba le avea c\xc4\x83tre Statele Unite. Plata a fost f\xc4\x83cut\xc4\x83 \xc3\xaen obliga\xc8\x9biuni emise de Statele Unite, care au fost v\xc3\xa2ndute de Napoleon la valoarea nominal\xc4\x83 unei companii olandeze, Hope and Company, \xc8\x99i b\xc4\x83ncii britanice Barings, cu o reducere de 87\xc2\xbd pentru fiecare 100 de unit\xc4\x83\xc8\x9bi. Ca urmare, Fran\xc8\x9ba a primit numai 8.831.250 de dolari bani \xc3\xaen numerar pentru Louisiana._NEWLINE_Con\xc8\x99tiinciosul bancher englez Alexander Baring a vorbit cu Marbois \xc3\xaen Paris, s-a deplasat \xc3\xaen Statele Unite s\xc4\x83 ia obliga\xc8\x9biunile, le-a dus \xc3\xaen Marea Britanie \xc8\x99i s-a \xc3\xaentors \xc3\xaen Fran\xc8\x9ba cu banii pe care Napoleon i-a folosit s\xc4\x83 finan\xc8\x9beze r\xc4\x83zboiul \xc3\xaempotriva Angliei._NEWLINE_C\xc3\xa2nd \xc8\x99tirea despre cump\xc4\x83rare a ajuns \xc3\xaen Statele Unite, Jefferson a fost surprins. El autorizase cheltuirea a 10.000.000 de dolari pentru un ora\xc8\x99 port \xc8\x99i \xc3\xaen schimb a primit tratate care obligau guvernul s\xc4\x83 cheltuie 15.000.000 de dolari pentru un teren care ar fi dublat suprafa\xc8\x9ba \xc8\x9b\xc4\x83rii. Adversarii politici ai lui Jefferson din Partidul Federalist, au sus\xc8\x9binut c\xc4\x83 Louisiana cump\xc4\x83rat\xc4\x83 ar fi un de\xc8\x99ert f\xc4\x83r\xc4\x83 valoare \xc8\x99i c\xc4\x83 este neconstitu\xc8\x9bional\xc4\x83 achizi\xc8\x9bia unor terenuri \xc8\x99i \xc3\xaencheierea unor tratate f\xc4\x83r\xc4\x83 aprobarea Senatului. Ceea ce \xc3\xaei speria era \xc3\xaens\xc4\x83 faptul c\xc4\x83 noile state, care vor fi \xc3\xaen mod inevitabil desprinse din teritoriul Louisianei, vor \xc3\xaent\xc4\x83ri pozi\xc8\x9bia vestului \xc8\x99i a sudului \xc3\xaen Congres, iar \xc3\xaen viitor vor reduce influen\xc8\x9ba federali\xc8\x99tilor din Noua Anglie \xc3\xaen afacerile interne. Pre\xc8\x99edintele Jefferson a fost un entuziast sus\xc8\x9bin\xc4\x83tor al extinderii spre vest \xc8\x99i a sus\xc8\x9binut cu fermitate tratatul. \xc3\x8en ciuda obiec\xc8\x9biunilor federali\xc8\x99tilor, la 20 octombrie 1803, Senatul Statelor Unite a ratificat tratatul referitor la Louisiana._NEWLINE_O ceremonie oficial\xc4\x83 s-a \xc8\x9binut \xc3\xaen New Orleans, la 29 noiembrie 1803, pentru a marca transferul. Cum teritoriul Louisianei nu a trecut niciodat\xc4\x83 \xc3\xaen mod oficial din puterea Spaniei \xc3\xaen cea a Fran\xc8\x9bei, spaniolii \xc8\x99i-au cobor\xc3\xa2t drapelul, iar francezii l-au ridicat pe al lor. \xc3\x8en ziua urm\xc4\x83toare, generalul James Wilkinson a acceptat posesiunea Louisianei \xc3\xaen numele Statelor Unite. O ceremonie similar\xc4\x83 a fost \xc8\x9binut\xc4\x83 \xc3\xaen St. Louis la 9 martie 1804, c\xc3\xa2nd tricolorul francez a fost \xc3\xaen\xc4\x83l\xc8\x9bat l\xc3\xa2ng\xc4\x83 r\xc3\xa2u, \xc3\xaenlocuind drapelul spaniol. A doua zi, c\xc4\x83pitanul Amos Stoddard \xc8\x99i-a condus compania de artilerie \xc3\xaen ora\xc8\x99 \xc8\x99i a \xc3\xaen\xc4\x83l\xc8\x9bat drapelul american pe catargul fortului. Terioriul Louisianei a fost predat oficial guvernului Statelor Unite reprezentat de Meriwether Lewis._NEWLINE_Teritoriul Louisianei, cump\xc4\x83rat pentru mai pu\xc8\x9bin de 3 cen\xc8\x9bi pe acru (aproximativ 8 cen\xc8\x9bi/ha), a dublat m\xc4\x83rimea Statelor Unite peste noapte, f\xc4\x83r\xc4\x83 nici un r\xc4\x83zboi \xc8\x99i f\xc4\x83r\xc4\x83 ca nici un american s\xc4\x83 \xc3\xae\xc8\x99i piard\xc4\x83 via\xc8\x9ba, \xc8\x99i a stabilit un precedent pentru cump\xc4\x83rarea de teritorii. A deschis o cale pentru o viitoare expansiune a Statelor Unite peste continent c\xc4\x83tre Pacific.\n_START_SECTION_\n2005\n_START_PARAGRAPH_\n\xc3\x8encep\xc3\xa2nd cu luna iulie 2005 (\xc3\xaenainte de uraganele Katrina \xc8\x99i Rita), Louisiana avea o popula\xc8\x9bie de 4.523.628 de locuitori, care crescuse cu 16.943, adic\xc4\x83 0,4%, fa\xc8\x9b\xc4\x83 de anul anterior \xc8\x99i o cre\xc8\x99tere de 54,670, adic\xc4\x83 1,2%, fa\xc8\x9b\xc4\x83 de anul 2000. Aceast\xc4\x83 cre\xc8\x99tere include cre\xc8\x99terea natural\xc4\x83 \xc3\xaenregistrat\xc4\x83 de ultimul recens\xc4\x83m\xc3\xa2nt de 129.889 de locuitori (adic\xc4\x83 un num\xc4\x83r de 350.818 na\xc8\x99teri din care se scade un num\xc4\x83r de 220.929 de decese) \xc8\x99i sc\xc4\x83derea demografic\xc4\x83 generat\xc4\x83 de faptul c\xc4\x83 un num\xc4\x83r de 59.373 de locuitori au emigrat. Imigra\xc8\x9bia din exteriorul Statelor Unite a adus o cre\xc8\x99tere de 20.173 de locuitori, iar emigrarea \xc3\xaen interiorul Statelor Unite a produs o pierdere de 89.547 de locuitori. Densitatea popula\xc8\x9biei este de aproximativ 165,08 locuitori pe kilometru p\xc4\x83trat (102,6 locuitori pe mil\xc4\x83 p\xc4\x83trat\xc4\x83)._NEWLINE_Centrul de popula\xc8\x9bie este \xc3\xaen Pointe Coupee Parish, \xc3\xaen ora\xc8\x99ul New Roads._NEWLINE_Conform recens\xc4\x83m\xc3\xa2ntului din anul 2000, 4,7% din locuitorii \xc3\xaen v\xc3\xa2rst\xc4\x83 de peste 5 ani vorbesc francez\xc4\x83 sau cajun \xc3\xaen familie, \xc3\xaen timp de 2,5% vorbesc spaniola .\n_START_SECTION_\nPopula\xc8\x9bia cajun \xc8\x99i creol\xc4\x83\n_START_PARAGRAPH_\nLocuitorii cajun \xc8\x99i creolii cu str\xc4\x83mo\xc8\x99i francezi sunt majoritari \xc3\xaen partea de sud a statului. Locuitorii Cajun din Louisiana sunt descenden\xc8\x9bii acadienilor vorbitori de francez\xc4\x83 din colonia francez\xc4\x83 Accadia, adic\xc4\x83 provinciile canadiene New Brunswick, Nova Scotia \xc8\x99i Prince Edward Island din prezent. Popula\xc8\x9bia cajun a r\xc4\x83mas izolat\xc4\x83 \xc3\xaen mla\xc8\x99tinile din sudul Louisianei p\xc3\xa2n\xc4\x83 pe la mijlocul secolului XX. \xc3\x8en prima parte a secolului XX s-au f\xc4\x83cut \xc3\xaencerc\xc4\x83ri de limitare a culturii cajun prin luarea unor m\xc4\x83suri ca interzicerea folosirii francezei cajun \xc3\xaen \xc8\x99coli._NEWLINE_Popula\xc8\x9bia creol\xc4\x83 din Louisiana este divizat\xc4\x83 \xc3\xaen dou\xc4\x83 entit\xc4\x83\xc8\x9bi rasiale. Termenul \xe2\x80\x9ecreol\xe2\x80\x9d a fost mai \xc3\xaent\xc3\xa2i atribuit locuitorilor francezi care s-au n\xc4\x83scut \xc3\xaen Louisiana pe vremea c\xc3\xa2nd aceasta era colonie francez\xc4\x83. \xc3\x8en spaniol\xc4\x83, termenul pentru ace\xc8\x99ti nativi era \xe2\x80\x9ecriollo\xe2\x80\x9d. Dup\xc4\x83 modelul de migra\xc8\x9bie \xc8\x99i de locuire, creolii albi au, \xc3\xaen cea mai mare parte, str\xc4\x83mo\xc8\x99i francezi sau spanioli. Pe m\xc4\x83sur\xc4\x83 ce num\xc4\x83rul de locuitori sclavi a crescut \xc3\xaen Louisiana, au ap\xc4\x83rut \xc8\x99i locuitori negri care au putut fi numi\xc8\x9bi creoli, \xc3\xaen sensul c\xc4\x83 s-au n\xc4\x83scut \xc3\xaen colonie._NEWLINE_Sensul termenului \xe2\x80\x9ecreol din Louisiana\xe2\x80\x9d este, cu toate acestea, asociat cu oameni de culoare liberi (\xe2\x80\x9egens de couleur libres\xe2\x80\x9d), care, \xc3\xaen general, erau a treia cast\xc4\x83 de oameni de ras\xc4\x83 amestecat\xc4\x83 care erau concentra\xc8\x9bi mai ales \xc3\xaen sudul Louisianei \xc8\x99i \xc3\xaen zona New Orleans. Acest grup s-a format \xc3\xaen timpul st\xc4\x83p\xc3\xa2nirii franceze \xc8\x99i spaniole, din descenden\xc8\x9bi ap\xc4\x83ru\xc8\x9bi din rela\xc8\x9biile b\xc4\x83rba\xc8\x9bilor din colonie cu femeile sclave, cele mai multe africane. Pe m\xc4\x83sura trecerii timpului, coloni\xc8\x99tii au ales femei care adesea erau de culoare sau metise. Adesea, b\xc4\x83rba\xc8\x9bii le eliberau pe femei \xc8\x99i pe copiii lor, dac\xc4\x83 mai erau sclavi. Aceste aranjamente au primit o form\xc4\x83 oficial\xc4\x83 \xc3\xaen New Orleans ca pla\xc3\xa7age, deseori fiind asociate cu aranjamente referitoare la proprietate pentru femeile tinere \xc8\x99i la educa\xc8\x9bia copiilor lor, or cel pu\xc8\x9bin numai pentru copiii lor. Creolii care erau oameni liberi \xc3\xaen timpul conducerii franceze \xc8\x99i spaniole au format o clas\xc4\x83 distinct\xc4\x83 - mul\xc8\x9bi dintre ei erau educa\xc8\x9bi \xc8\x99i au devenit proprietari boga\xc8\x9bi sau me\xc8\x99te\xc8\x99ugari \xc8\x99i erau activi din punct de vedere politic. De multe ori, ace\xc8\x99ti creoli meti\xc8\x99i s-au c\xc4\x83s\xc4\x83torit numai \xc3\xaentre ei. Ei au constituit un grup distinct \xc3\xaentre descenden\xc8\x9bii francezi \xc8\x99i spanioli \xc8\x99i masa sclavilor de origine african\xc4\x83._NEWLINE_Dup\xc4\x83 revolu\xc8\x9bia din Haiti, clasa de oameni de culoare liberi din New Orleans \xc8\x99i Lousiana s-a m\xc4\x83rit cu refugia\xc8\x9bii vorbitori de limba francez\xc4\x83 \xc8\x99i cu imigran\xc8\x9bii care veneau din Haiti. \xc3\x8en acela\xc8\x99i timp, oameni albi vorbitori de limba francez\xc4\x83 au venit \xc3\xaen ora\xc8\x99, unii aduc\xc3\xa2nd cu ei sclavi care erau \xc3\xaen mare parte n\xc4\x83scu\xc8\x9bi \xc3\xaen Africa. \xc3\x8en anul 1809, aproape 10.000 de refugia\xc8\x9bi din Saint-Domingue au ajuns prin Cuba, unde au fugit prima dat\xc4\x83, pentru a se stabili \xc3\xaen mas\xc4\x83 \xc3\xaen New Orleans. Ei au dublat num\xc4\x83rul de locuitori \xc8\x99i au ajutat la p\xc4\x83strarea limbii \xc8\x99i a culturii franceze pentru c\xc3\xa2teva genera\xc8\x9bii._NEWLINE_Ast\xc4\x83zi, creolii de culoare sunt \xc3\xaen general aceia care au ascenden\xc8\x9bi africani, francezi, spanioli \xc8\x99i amerindieni, care au crescut \xc3\xaentr-un mediu \xc3\xaen care s-a vorbit franceza sau o limb\xc4\x83 creol\xc4\x83 \xc8\x99i s-a manifestat cultura francez\xc4\x83 sau creol\xc4\x83. Separa\xc8\x9bia creolilor de culoare s-a diminuat dup\xc4\x83 ce Statele Unite au cump\xc4\x83rat Louisiana \xc8\x99i, mai mult, dup\xc4\x83 r\xc4\x83zboiul civil. Acei creoli care, \xc3\xaenainte de r\xc4\x83zboiul civil, erau liberi de c\xc3\xa2teva genera\xc8\x9bii, \xc8\x99i-au pierdut c\xc3\xa2tva din reputa\xc8\x9bie.\n_START_SECTION_\nAlbi\n_START_PARAGRAPH_\nPopula\xc8\x9bia de origine caucazian\xc4\x83 predomin\xc4\x83 \xc3\xaen nordul Louisianei. Ace\xc8\x99ti oameni sunt \xc3\xaen mare parte de origine englez\xc4\x83, francez\xc4\x83, galez\xc4\x83 \xc8\x99i irlandez\xc4\x83 \xc8\x99i \xc3\xaempart o cultur\xc4\x83 comun\xc4\x83, adesea protestant\xc4\x83, cu americanii din statele \xc3\xaenvecinate._NEWLINE_\xc3\x8enainte de cump\xc4\x83rarea Lousianei, unele familii de origine german\xc4\x83 s-au stabilit \xc3\xaentr-o zon\xc4\x83 rural\xc4\x83 de-a lungul v\xc4\x83ii inferioare a fluviului Mississippi, cunoscut\xc4\x83 de atunci ca \xc8\x9a\xc4\x83rmul German. Ace\xc8\x99ti locuitori au fost asimila\xc8\x9bi de comunit\xc4\x83\xc8\x9bile cajun \xc8\x99i creole._NEWLINE_\xc3\x8en anul 1840, New Orleans era al treilea ora\xc8\x99 ca m\xc4\x83rime \xc8\x99i ca bog\xc4\x83\xc8\x9bie al na\xc8\x9biunii americane \xc8\x99i cel mai mare ora\xc8\x99 din sud. Portul s\xc4\x83u plin de via\xc8\x9b\xc4\x83 \xc8\x99i economia bazat\xc4\x83 pe comer\xc8\x9b au atras numero\xc8\x99i imigran\xc8\x9bi irlandezi, italieni, germani \xc8\x99i portughezi. Irlandezii \xc8\x99i italienii erau catolici, iar o parte din germani \xc8\x99i din portughezi erau, de asemenea, catolici, al\xc4\x83tur\xc3\xa2ndu-se astfel culturii catolice din sudul Louisianei. New Orleans este locul unde s-au format comunit\xc4\x83\xc8\x9bi destul de mari de olandezi, greci \xc8\x99i polonezi, precum \xc8\x99i evrei de diferite na\xc8\x9bionalit\xc4\x83\xc8\x9bi. Mai multe de 10.000 de maltezi au venit la \xc3\xaenceputul secolului XX. Croa\xc8\x9bilor li se datoreaz\xc4\x83 dezvoltarea comer\xc8\x9bului cu stridii.\n_START_SECTION_\nAfro-americani\n_START_PARAGRAPH_\nPopula\xc8\x9bia Louisianei are a doua concentra\xc8\x9bie de afro-americani (32.5%) din SUA, dup\xc4\x83 statul vecin, Mississippi (36.3%)._NEWLINE_Recens\xc4\x83mintele oficiale nu fac nicio diferen\xc8\x9b\xc4\x83 \xc3\xaentre locuitorii cu str\xc4\x83mo\xc8\x99i africani. \xc3\x8en consecin\xc8\x9b\xc4\x83, nu exist\xc4\x83 nicio diferen\xc8\x9b\xc4\x83 \xc3\xaentre cei care locuiesc \xc3\xaen Louisiana \xc8\x99i au str\xc4\x83mo\xc8\x99i vorbitori de limba francez\xc4\x83 sau str\xc4\x83mo\xc8\x99i vorbitori de limba englez\xc4\x83._NEWLINE_Creolii de culoare, afro-americani din Louisiana cu str\xc4\x83mo\xc8\x99i francezi, africani \xc8\x99i amerindieni, predomin\xc4\x83 \xc3\xaen sud-est, centrul \xc8\x99i nordul statului, \xc3\xaen special \xc3\xaen parohiile situate de-a lungul v\xc4\x83ii fluviului Mississippi.\n_START_SECTION_\nHispanici\n_START_PARAGRAPH_\nConform recens\xc4\x83m\xc3\xa2ntului din anul 2000, locuitorii de origine hispanic\xc4\x83 formau 2,4% din popula\xc8\x9bia Louisianei. P\xc3\xa2n\xc4\x83 \xc3\xaen 2005 aceast\xc4\x83 propor\xc8\x9bie a crescut la 3% \xc8\x99i se pare c\xc4\x83 ulterior a crescut \xc3\xaen continuare. Un val de imigran\xc8\x9bi din diferite \xc8\x9b\xc4\x83ri Latino-Americane ca Mexic, Cuba, Republica Dominican\xc4\x83, Honduras, El Salvador \xc8\x99i Nicaragua au fost atra\xc8\x99i aici. New Orleans are una din cele mai mari comunit\xc4\x83\xc8\x9bi de hispanici din SUA._NEWLINE_Comunit\xc4\x83\xc8\x9bile mai vechi de cubanezi \xc8\x99i dominicani sunt \xc3\xaenc\xc4\x83 prezente \xc3\xaen zona New Orleans, dat\xc3\xa2nd din anii 20 ai secolului trecut sau chiar de mai devreme de anii 1880, altfel majoritatea membrilor sunt imigran\xc8\x9bi \xc8\x99i, \xc3\xaen cazul cubanezilor, unii sunt refugia\xc8\x9bi din motive politice, fiind opozan\xc8\x9bi ai regimului lui Fidel Castro._NEWLINE_\xc3\x8en anul 1763, dup\xc4\x83 semnarea Tratatului de la Fontainbleau, la sf\xc3\xa2r\xc8\x99itul r\xc4\x83zboiului de 7 ani, Louisiana a fost sub autoritatea imperiului spaniol pentru 36 de ani. \xc3\x8en aceast\xc4\x83 perioad\xc4\x83 unii locuitori spanioli, proveni\xc8\x9bi \xc3\xaen special din Insulele Canare, s.au stabilit \xc3\xaen aval de New Orleans, \xc3\xaen prezent Parohia St. Bernard, \xc8\x99i \xc3\xaen alte p\xc4\x83r\xc8\x9bi din sud-estul statului. Ace\xc8\x99tia vor forma bazele popula\xc8\x9biei de "insulari" din Lousiana.\n_START_SECTION_\nAsiatici\n_START_PARAGRAPH_\n\xc3\x8en anul 2000 s-a estimat c\xc4\x83 50,209 locuitori cu descenden\xc8\x9b\xc4\x83 asiatic\xc4\x83 (est-asiatici, sud-asiatici sau al\xc8\x9bi asiatici) tr\xc4\x83iesc \xc3\xaen Louisiana. Popula\xc8\x9bia asiatic\xc4\x83 a Louisianei include descenden\xc8\x9bi ai lucr\xc4\x83torilor chinezi care au ajuns la sf\xc3\xa2r\xc8\x99itul secolului al XIX-lea \xc8\x99i la \xc3\xaenceputul secolului al XX-lea, cel mai adesea din Caraibe. Un alt val de migra\xc8\x9bie, dar de aceast\xc4\x83 dat\xc4\x83 din sud-estul Asiei, a urmat spre sf\xc3\xa2r\xc8\x99itul secolului al XX-lea._NEWLINE_\xc3\x8en deceniile 8 \xc8\x99i 9 ale secolului XX, numero\xc8\x99i vietnamezi \xc8\x99i al\xc8\x9bi refugia\xc8\x9bi din sud-estul Asiei, au venit pe \xc8\x9b\xc4\x83rmul Golfului Mexic pentru a lucra \xc3\xaen industria pescuitului. Cei mai mul\xc8\x9bi asiatici din Louisiana sunt de origine vietnamez\xc4\x83. Aproximativ 95% din popula\xc8\x9bia de origine asiatic\xc4\x83 locuie\xc8\x99te \xc3\xaen Baton Rouge, al\xc4\x83turi de comunit\xc4\x83\xc8\x9bile de indieni \xc8\x99i de coreeni._NEWLINE_Primii filipinezi care au venit aici au fost "Manilamen" (oameni din Manila) care au lucrat pe vapoare spaniole din Filipine \xc8\x99i care s-au stabilit pe \xc8\x9b\xc4\x83rmul golfului, s-au c\xc4\x83s\xc4\x83torit cu femei cajun sau amerindiene \xc8\x99i, mai t\xc3\xa2rziu, au fost absorbi\xc8\x9bi de popula\xc8\x9bia creol\xc4\x83 local\xc4\x83.\n_START_SECTION_\nEconomie\n_START_PARAGRAPH_\nProdusul intern brut al Louisianei a fost de 168 de miliarde de dolari \xc3\xaen anul 2005, plas\xc3\xa2nd statul pe locul 24 \xc3\xaen SUA. Per capita, aceasta \xc3\xaenseamn\xc4\x83 30.952 de dolari, iar dup\xc4\x83 acest criteriu Louisiana este pe locul 41._NEWLINE_Produsele agricole cele mai importante sunt: fructele de mare (Louisiana este cel mai mare produc\xc4\x83tor de raci din lume, furniz\xc3\xa2nd aproape 90% din produc\xc8\x9bie), bumbac, soia, trestie de zah\xc4\x83r, orez, vite, p\xc4\x83s\xc4\x83ri, ou\xc4\x83 \xc8\x99i lactate. Industria fructelor de mare asigur\xc4\x83 \xc3\xaen mod direct 16.000 de locuri de munc\xc4\x83. \xc3\x8en Lousiana sunt fabricate produse chimice, pe baz\xc4\x83 de petrol \xc8\x99i de c\xc4\x83rbune, m\xc3\xa2ncare procesat\xc4\x83, echipamente de transport \xc8\x99i produse din h\xc3\xa2rtie. Turismul este un element important al economiei, \xc3\xaen special \xc3\xaen zona New Orleans._NEWLINE_Portul din Louisiana de sud, construit pe fluviul Mississippi \xc3\xaentre New Orleans \xc8\x99i Baton Rouge, este cel mai mare port din emisfera vestic\xc4\x83 din punctul de vedere al volumului de m\xc4\x83rfuri \xc3\xaenc\xc4\x83rcate \xc8\x99i desc\xc4\x83rcate, \xc8\x99i al 4-lea mare port de m\xc4\x83rfuri angro din lume._NEWLINE_\xc3\x8en New Orleans \xc8\x99i Shrevport a \xc3\xaenflorit industria cinematografic\xc4\x83. Ini\xc8\x9biativele finan\xc8\x9bate de stat \xc8\x99i publicitatea agresiv\xc4\x83 au impulsionat industria local\xc4\x83 de filme. La sf\xc3\xa2r\xc8\x99itul anului 2007 \xc8\x99i la \xc3\xaenceputul anului 2008, un studio de film de 28.0000 mp a fost programat s\xc4\x83 fie deschis \xc3\xaen Treme, av\xc3\xa2nd facilit\xc4\x83\xc8\x9bi de produc\xc8\x9bie \xc8\x99i o \xc8\x99coal\xc4\x83 de preg\xc4\x83tire pentru industria cinematografic\xc4\x83.._NEWLINE_Sosul Tabasco, v\xc3\xa2ndut de unul din cei mai mari produc\xc4\x83tori de sosuri picante din SUA, McIlhenny Company, provine din Avery Island._NEWLINE_Louisiana are trei tran\xc8\x99e de impozit pe venit, \xc3\xaentre 2% \xc8\x99i 6%. Taxa pe valoarea ad\xc4\x83ugat\xc4\x83 este de 4%, din care 3,97% taxa propriu zis\xc4\x83 \xc8\x99i 0,03% o tax\xc4\x83 pentru promovarea turismului. Subdiviziunile administrative au propria tax\xc4\x83 pe valoarea ad\xc4\x83ugat\xc4\x83 care se adaug\xc4\x83 la taxele \xc8\x99i impozitele stabilite de stat. Impozitele pe proprietate sunt calculate \xc8\x99i colectate la nivel local. Louisiana este subven\xc8\x9bionat\xc4\x83 de SUA \xc8\x99i prime\xc8\x99te 1,44 dolari pentru fiecare dolar pl\xc4\x83tit._NEWLINE_Economia Louisianei se bazeaz\xc4\x83 pe turism \xc8\x99i cultur\xc4\x83 care aduc \xc3\xaencas\xc4\x83ri de aproximativ 5,2 miliarde de dolari anual. Louisiana g\xc4\x83zduie\xc8\x99te evenimente culturale importante, ca Forumul Cultural \xc8\x99i Economic Mondial, care are loc \xc3\xaen toamna fiec\xc4\x83rui an la New Orleans._NEWLINE_Din ianuarie 2010 rata \xc8\x99omajului este de 7,4%. Un afro-american are de trei ori mai mult ne\xc8\x99ansa de a fi \xc8\x99omer dec\xc3\xa2t o persoan\xc4\x83 de origine caucazian\xc4\x83.\n_START_SECTION_\nSubven\xc8\x9bii federale \xc8\x99i cheltuieli\n_START_PARAGRAPH_\nPl\xc4\x83titorii de taxe din Louisiana primesc mai mul\xc8\x9bi dolari din fondurile federale pentru fiecare dolar pl\xc4\x83tit \xc3\xaen contul taxelor \xc8\x99i impozitelor federale dec\xc3\xa2t media statelor. Pentru fiecare dolar colectat \xc3\xaen anul 2005, cet\xc4\x83\xc8\x9benii Louisianei au primit aproximativ 1,78 de dolari ca subven\xc8\x9bie federal\xc4\x83. dup\xc4\x83 acest criteriu, statul Louisiana se afl\xc4\x83 pe locul 4 \xc3\xaen cadrul SUA. Fa\xc8\x9b\xc4\x83 de 1996, valoarea subven\xc8\x9biei federale a crescut de la 1,35 de dolari c\xc3\xa2t a fost \xc3\xaen acel an (Louisiana se afla atunci pe locul 7). Statele vecine au primit: 0,94% - Texas, 1.41% - Arkansas, 2.02% - Mississippi. Subven\xc8\x9biile federale au fost mai mari \xc3\xaen anul 2005 \xc8\x99i \xc3\xaen anii care au urmat din cauza pagubelor produse de uraganul Katrina._NEWLINE_Tax Foundation.\n_START_SECTION_\nEnergia\n_START_PARAGRAPH_\nLouisiana are rezerve mari de petrol \xc8\x99i de gaze naturale. Depozitele de petrol \xc8\x99i de gaze naturale sunt bogate at\xc3\xa2t pe uscat c\xc3\xa2t \xc8\x99i \xc3\xaen subsolul m\xc4\x83rii teritoriale a statului Louisiana. \xc3\x8en plus, mari rezerve de petrol \xc8\x99i gaze naturale au fost g\xc4\x83site \xc3\xaen subsolul m\xc4\x83rii teritoriale aflate sub jurisdic\xc8\x9bie federal\xc4\x83 din Golful Mexic. Potrivit datelor de\xc8\x9binute de Energy Information Administration, zona m\xc4\x83rii teritoriale aflat\xc4\x83 sub jurisdic\xc8\x9bie federal\xc4\x83 din Golful Mexic este cea mai important\xc4\x83 regiune produc\xc4\x83toare de petrol a Statelor Unite. F\xc4\x83r\xc4\x83 a avea \xc3\xaen vedere industria extractiv\xc4\x83 din Golful Mexic, Louisiana se afl\xc4\x83, \xc3\xaen interiorul SUA, pe locul 4 \xc3\xaen clasamentul statelor produc\xc4\x83toare de petrol \xc8\x99i de\xc8\x9bine 2% din totalul rezervelor de petrol ale Statelor Unite. O treime din petrolul produs \xc3\xaen Statele Unite provine din subsolul marin \xc8\x99i 80% din extrac\xc8\x9bia submarin\xc4\x83 provine din Louisiana. Industria petrolului asigur\xc4\x83 aproximativ 58.000 de locuri de munc\xc4\x83 pentru locuitorii Louisianei \xc8\x99i a creat alte 260.000 de locuri de munc\xc4\x83 \xc3\xaen leg\xc4\x83tur\xc4\x83 cu produc\xc8\x9bia de petrol. Aceste locuri de munc\xc4\x83, adunate, reprezint\xc4\x83 17% din num\xc4\x83rul total al locurilor de munc\xc4\x83 din Louisiana._NEWLINE_Rezervele de gaze naturale ale Louisisanei reprezint\xc4\x83 5% din totalul rezervelor SUA. Descoperirea recent\xc4\x83 a \xc8\x99isturilor Haynesville, situate \xc3\xaen Parohiile Caddo, Bossier, Bienville, Sabine, De Soto, Red River, Natchitoches, au f\xc4\x83cut ca zona s\xc4\x83 devin\xc4\x83 al 4-lea mare c\xc3\xa2mp de gaze naturale cu sonde care ini\xc8\x9bial au produs peste 707.000 mc de gaze zilnic._NEWLINE_Louisiana a fost primul loc din lume \xc3\xaen care s-a forat petrol de pe ap\xc4\x83, pe Lacul Caddo situat \xc3\xaen col\xc8\x9bul de nord-vest al statului. Industria petrolului \xc8\x99i a gazelor naturale \xc8\x99i industriile subsidiare, de exemplu transportul \xc8\x99i rafinarea, au dominat economia Louisianei \xc3\xaencep\xc3\xa2nd cu anul 1940. Din anul 1950, Louisiana a fost chemat\xc4\x83 \xc3\xaen judecat\xc4\x83 de mai multe ori de c\xc4\x83tre Departamentul Federal al Afacerilor Interioare, \xc3\xaen cadrul eforturilor pe care guvernul federal le-a f\xc4\x83cut pentru a dob\xc3\xa2ndi dreptul de proprietate asupra subsolului Louisianei._NEWLINE_C\xc3\xa2nd industria petrolului \xc8\x99i a gazelor naturale au cunoscut o cre\xc8\x99tere remarcabil\xc4\x83 \xc3\xaen anii \'70, acela\xc8\x99i lucru s-a \xc3\xaent\xc3\xa2mplat \xc8\x99i cu economia Louisianei. De asemenea, atunci c\xc3\xa2nd a intervenit criza petrolului din anii \'80, \xc3\xaen mare parte din cauza politicii duse de Rezervele Federale, pia\xc8\x9ba imobiliar\xc4\x83 din Louisiana, sistemul de economii \xc8\x99i de credite, precum \xc8\x99i b\xc4\x83ncile locale au c\xc4\x83zut rapid. Economia Louisianei ca \xc8\x99i politica sa din ultima jum\xc4\x83tate de secol nu pot fi \xc3\xaen\xc8\x9belese f\xc4\x83r\xc4\x83 a lua serios \xc3\xaen considerare influen\xc8\x9ba industriei petrolului \xc8\x99i a gazelor naturale. \xc3\x8encep\xc3\xa2nd cu anii \'80, sediile centrale ale companiilor care opereaz\xc4\x83 \xc3\xaen aceste domenii s-au mutat \xc3\xaen Houston, dar multe locuri de munc\xc4\x83 \xc3\xaen leg\xc4\x83tur\xc4\x83 cu operarea sau logistica industriei extractive au r\xc4\x83mas \xc3\xaen Louisiana p\xc3\xa2n\xc4\x83 \xc8\x99i \xc3\xaen 2010.\n_START_SECTION_\nLegisla\xc8\x9bie \xc8\x99i guvern\n_START_PARAGRAPH_\n\xc3\x8en anul 1849, statul Louisiana \xc8\x99i-a mutat capitala de la New Orleans la Baton Rouge. Donaldsonville, Oplousas \xc8\x99i Shreveport au fost sediul guvernului Louisianei pentru scurte perioade de timp. Parlamentul Lousianei \xc8\x99i re\xc8\x99edin\xc8\x9ba guvernatorului sunt \xc3\xaen Baton Rouge._NEWLINE_Guvernatorul actual al Lousianei este Bobby Jindal, primul amerindian ales guvernator. Senatorii SUA din prezent sunt Mary Landreiu (democrat) \xc8\x99i David Vitter (republican). Louisiana are 7 colegii elective \xc8\x99i este reprezentat\xc4\x83 \xc3\xaen Camera Reprezentan\xc8\x9bilor de 6 republicani \xc8\x99i un democrat. Louisiana are 6 voturi \xc3\xaen Colegiul electorilor.\n_START_SECTION_\nCodul civil\n_START_PARAGRAPH_\nStructura politic\xc4\x83 \xc8\x99i legal\xc4\x83 a Louisianei a p\xc4\x83strat c\xc3\xa2teva elemente din timpul guvern\xc4\x83rii franceze \xc8\x99i spaniole. Unul este folosirea termenului de "parohie" \xc3\xaen loc de "county" pentru subdiviziunile administrative. Altul este sistemul legal \xc3\xaentemeiat pe coduri de legi dup\xc4\x83 model francez, german, spaniol \xc8\x99i, \xc3\xaen fond, roman, opus sistemului englez, common law. Common law este "f\xc4\x83cut de judec\xc4\x83tor", adic\xc4\x83 se bazeaz\xc4\x83 pe precedente judiciare, \xc8\x99i este sistemul de justi\xc8\x9bie aplicat de celelalte state din cadrul Statelor Unite. Modelul de sistem de justi\xc8\x9bie folosit de Lousiana este cel pe care majoritatea \xc8\x9b\xc4\x83rilor lumii \xc3\xael aplic\xc4\x83, \xc3\xaen special \xc8\x9b\xc4\x83rile europene \xc8\x99i fostele colonii, cu excep\xc8\x9bia celor care s-au desprins din fostul imperiu britanic. Totu\xc8\x99i, nu este corect s\xc4\x83 se compare Codul Civil al Louisianei cu Codul lui Napoleon. De\xc8\x99i Codul lui Napoleon a influen\xc8\x9bat puternic legile Louisianei, nu a intrat niciodat\xc4\x83 \xc3\xaen vigoare \xc3\xaen acest stat \xc3\xaentruc\xc3\xa2t a fost adoptat \xc3\xaen 1804, dup\xc4\x83 cump\xc4\x83rarea Louisianei care a avut loc \xc3\xaen 1803. De\xc8\x99i Codul Civil al Louisianei, adoptat \xc3\xaen anul 1808, a fost mereu modificat \xc8\x99i completat, este considerat \xc3\xaenc\xc4\x83 o lege fundamental\xc4\x83. \xc3\x8enc\xc4\x83 exist\xc4\x83 diferen\xc8\x9be \xc3\xaentre regulile de drept aplicabile \xc3\xaen Louisiana \xc8\x99i regulile de common law din celelalte state. \xc3\x8en timp ce unele diferen\xc8\x9be au fost atenuate prin influen\xc8\x9ba masiv\xc4\x83 a tradi\xc8\x9biei common law, , trebuie subliniat c\xc4\x83 tradi\xc8\x9bia "civilist\xc4\x83" este \xc3\xaenc\xc4\x83 ad\xc3\xa2nc \xc3\xaenr\xc4\x83d\xc4\x83cinat\xc4\x83 \xc3\xaen multe aspecte ale legii civile din Louisiana. Astfel, regulile referitoare la proprietate, contracte, societ\xc4\x83\xc8\x9bi comerciale, procedura civil\xc4\x83, dreptul familiei, ca \xc8\x99i unele aspecte ale dreptului penal, se bazeaz\xc4\x83 \xc3\xaen principal pe dreptul roman tradi\xc8\x9bional. Codurile de legi, ca de exemplu Codul comercial, care sunt adoptate de multe state, inclusiv Louisiana, se bazeaz\xc4\x83 pe sistemul continental, care este deductiv, spre deosebire la common law care este inductiv. \xc3\x8en sistemul de drept continental, parlamentul decide a priori asupra principiilor generale care trebuie urmate. C\xc3\xa2nd faptele sunt prezentate judec\xc4\x83torului, el d\xc4\x83 hot\xc4\x83r\xc3\xa2rea compar\xc3\xa2nd faptele din dosar cu legea. \xc3\x8en sistemul Common law, care nu exist\xc4\x83 \xc3\xaen form\xc4\x83 pur\xc4\x83 din cauza apari\xc8\x9biei legilor, judec\xc4\x83torul aplic\xc4\x83 alte hot\xc4\x83r\xc3\xa2ri judec\xc4\x83tore\xc8\x99ti la faptele noi care i-au fost prezentate \xc3\xaentr-un dosar. Rezultatul a fost c\xc4\x83 judec\xc4\x83torii vechii Anglii nu au fost \xc3\xaen nici un fel constr\xc3\xa2n\xc8\x99i de parlament.\n_START_SECTION_\nC\xc4\x83s\xc4\x83toria\n_START_PARAGRAPH_\n\xc3\x8en anul 1997, Louisiana a fost primul stat care a oferit posibilitatea ca, pe l\xc3\xa2ng\xc4\x83 c\xc4\x83s\xc4\x83toriile tradi\xc8\x9bionale, s\xc4\x83 fie \xc3\xaencheiate \xc8\x99i "leg\xc4\x83minte de c\xc4\x83s\xc4\x83torie". \xc3\x8entr-o astfel de c\xc4\x83s\xc4\x83torie, so\xc8\x9bii renun\xc8\x9b\xc4\x83 la dreptul de a divor\xc8\x9ba dup\xc4\x83 ce au fost separa\xc8\x9bi \xc3\xaen fapt timp de 6 luni f\xc4\x83r\xc4\x83 s\xc4\x83 demonstreze culpa vreunuia dintre ei. Pentru a divor\xc8\x9ba dup\xc4\x83 \xc3\xaencheierea unei astfel de c\xc4\x83s\xc4\x83torii, so\xc8\x9bii trebuie s\xc4\x83 probeze culpa. C\xc4\x83s\xc4\x83toriile \xc3\xaentre ascenden\xc8\x9bi \xc8\x99i descenden\xc8\x9bi \xc8\x99i c\xc4\x83s\xc4\x83toriile \xc3\xaentre colateralii p\xc3\xa2n\xc4\x83 la gradul al IV-lea sunt interzise. Sunt interzise c\xc4\x83s\xc4\x83toriile \xc3\xaentre persoane de acela\xc8\x99i sex. Regimul patrimonial aplicabil so\xc8\x9bilor este acela al comunit\xc4\x83\xc8\x9bii de bunuri.\n_START_SECTION_\nAlegeri\n_START_PARAGRAPH_\n\xc3\x8en perioada 1898-1965, c\xc3\xa2nd Louisiana a refuzat s\xc4\x83 dea drept de vot afro-americanilor \xc8\x99i albilor s\xc4\x83raci, a fost un stat dominat mai ales de elita albilor democra\xc8\x9bi. Tuturor albilor li s-a dat drept de vot treptat, dar negrii au fost priva\xc8\x9bi de dreptul de a alege \xc8\x99i de a fi ale\xc8\x99i p\xc3\xa2n\xc4\x83 la Mi\xc8\x99carea pentru Drepturi Civile, care a culminat cu adoptarea Legii privind drepturile civile din 1965. Prin multe acte de rezisten\xc8\x9b\xc4\x83, negrii au p\xc4\x83r\xc4\x83sit segrega\xc8\x9bia, violen\xc8\x9ba \xc8\x99i opresiunea din Louisiana pentru a c\xc4\x83uta ocazii mai bune \xc3\xaen ora\xc8\x99ele industriale din nord \xc8\x99i din vest \xc3\xaen timpul marii migra\xc8\x9bii afro-americane din anii 1910-1970, mic\xc8\x99or\xc3\xa2ndu-se astfel semnificativ num\xc4\x83rul lor din totalul locuitorilor. \xc3\x8encep\xc3\xa2nd cu anii 60, c\xc3\xa2nd legisla\xc8\x9bia referitoare la drepturile civile a fost adoptat\xc4\x83 \xc3\xaen mandatul pre\xc8\x99edintelui Lyndon Johnson, mul\xc8\x9bi negri s-au \xc3\xaenscris \xc3\xaen Partidul Democrat. \xc3\x8en aceea\xc8\x99i ani, mul\xc8\x9bi conservatori albi l-au sus\xc8\x9binut pe candidatul republican \xc3\xaen alegerile na\xc8\x9bionale \xc8\x99i locale. David Vitter este primul republican din Louisiana care a fost ales senator al SUA. Ultimul senator republican, John S. Harris, fusese ales, \xc3\xaen 1868, de parlamentul statului._NEWLINE_Louisiana este singurul stat din SUA care folose\xc8\x99te un sistem pentru alegeri similar cu cel modern francez. To\xc8\x9bi candida\xc8\x9bii, f\xc4\x83r\xc4\x83 s\xc4\x83 conteze partidul din care provin, candideaz\xc4\x83 \xc3\xaen primul tur. Dac\xc4\x83 nici unul dintre candida\xc8\x9bi nu a ob\xc8\x9binut peste 50%, primii doi clasa\xc8\x9bi trec \xc3\xaen turul al doilea care are loc dup\xc4\x83 o lun\xc4\x83. Nu are importan\xc8\x9b\xc4\x83 din ce partid provin cei doi candida\xc8\x9bi care ajung \xc3\xaen turul al doilea; ei pot s\xc4\x83 provin\xc4\x83 din acela\xc8\x99i partid politic. Au fost \xc8\x9binute \xc8\x99i alegeri pentru Congres \xc3\xaen acest sistem. Toate celelalte state, cu excep\xc8\x9bia statului Washington, folosesc un sistem \xc3\xaen care, \xc3\xaentr-o prim\xc4\x83 faz\xc4\x83, sunt ale\xc8\x99i candida\xc8\x9bii \xc3\xaen interiorul partidelor, iar ulterior, dintre c\xc3\xa2\xc8\x99tig\xc4\x83torii acestor tururi, \xc3\xaentr-un alt tur sau \xc3\xaen alte dou\xc4\x83 tururi, sunt ale\xc8\x99i senatorii, membrii camerei reprezentan\xc8\x9bilor sau al\xc8\x9bi reprezentan\xc8\x9bi. _NEWLINE_Louisiana are 6 locuri \xc3\xaen Camera Reprezentan\xc8\x9bilor, din care 6 sunt de\xc8\x9binute de republicani \xc8\x99i unul de un democrat.\n_START_SECTION_\nPoli\xc8\x9bia\n_START_PARAGRAPH_\nOrdinea \xc8\x99i siguran\xc8\x9ba public\xc4\x83 sunt \xc3\xaen sarcina Poli\xc8\x9biei Statului Louisiana. Aceasta a \xc3\xaenceput s\xc4\x83 func\xc8\x9bioneze \xc3\xaen anul 1922 c\xc3\xa2nd a fost creat\xc4\x83 Comisia Autostr\xc4\x83zilor. \xc3\x8en anul 1927, un alt departament, Biroul Investiga\xc8\x9biilor Criminale a fost \xc3\xaenfiin\xc8\x9bat. \xc3\x8en 1932, Patrula Statal\xc4\x83 a Autostr\xc4\x83zilor a fost autorizat\xc4\x83 s\xc4\x83 poarte arme._NEWLINE_La 28 iulie 1936, cele dou\xc4\x83 departamente au fost reunite \xc8\x99i au format Departamentul Louisiana al Poli\xc8\x9biei Statale \xc8\x99i motto-ul acestuia a fost "amabilitate, loialitate, ajutor". \xc3\x8en 1942 acest departament a fost desfiin\xc8\x9bat \xc8\x99i a devenit o diviziune \xc3\xaen cadrul Departamentului Siguran\xc8\x9bei Publice numit Poli\xc8\x9bia Statului Louisiana. \xc3\x8en 1988 Biroul Investiga\xc8\x9bii Criminale a fost reorganizat. Jurisdic\xc8\x9bia sa cuprinde tot teritoriul statului \xc8\x99i are puterea de a impune respectarea oric\xc4\x83ror norme juridice, inclusiv cele adoptate de autorit\xc4\x83\xc8\x9bile locale de la nivelul ora\xc8\x99elor \xc8\x99i de la nivelul parohiilor. \xc3\x8en fiecare an, ofi\xc8\x9berii \xc8\x99i subofi\xc8\x9berii acestui birou patruleaz\xc4\x83 peste 20 de milioane de kilometri pe \xc8\x99osele \xc8\x99i aresteaz\xc4\x83 \xc3\xaen jur de 10.000 de \xc8\x99oferi vinova\xc8\x9bi. Poli\xc8\x9bia statal\xc4\x83 este, \xc3\xaen primul r\xc3\xa2nd, o agen\xc8\x9bie referitoare la traficul rutier, cu alte departamente care au \xc3\xaen vedere siguran\xc8\x9ba autotractoarelor, combaterea traficului de droguri \xc8\x99i supravegherea jocurilor de noroc._NEWLINE_\xc8\x98eriful fiec\xc4\x83rei parohii este ofi\xc8\x9berul \xc8\x99ef \xc3\xaens\xc4\x83rcinat cu aplicarea legii \xc3\xaen fiecare parohie. Ei sunt administratorii \xc3\xaenchisorilor locale \xc3\xaen care pot fi \xc3\xaenchi\xc8\x99i autorii unor infrac\xc8\x9biuni grave sau ai unor delicte. Sunt, de asemenea, colectorii oficiali de taxe \xc3\xaen fiecare parohie._NEWLINE_\xc8\x98erifii sunt responsabili de modul \xc3\xaen care este impus\xc4\x83 respectarea legii \xc3\xaen parohiile lor. New Orleans este singura parohie care are doi \xc8\x99erifi. Toate celelalte parohii din Louisiana au c\xc3\xa2te un \xc8\x99erif. Parohia Orleans este o excep\xc8\x9bie, \xc3\xaentruc\xc3\xa2t aici \xc3\xaendatoririle generale de referitoare la siguran\xc8\x9ba public\xc4\x83 sunt \xc3\xaen sarcina Departamentului de Poli\xc8\x9bie din New Orleans. \xc3\x8en 2006 a fost adoptat\xc4\x83 o lege prin care cele dou\xc4\x83 departamente vor fi reunite \xc3\xaencep\xc3\xa2nd cu 2010._NEWLINE_Cele mai multe parohii sunt conduse de un "Police Jury". "Police Jury" este organul legislativ \xc8\x99i executiv al parohiei. Membrii acestuia sunt ale\xc8\x99i. Un num\xc4\x83r de 18 parohii sunt conduse de un "Home Ruler Charter". Acesta supravegheaz\xc4\x83 bugetul parohiei \xc8\x99i administreaz\xc4\x83 serviciile de \xc3\xaentre\xc8\x9binere a parohiei. Aceste servicii includ \xc3\xaentre\xc8\x9binerea drumurilor \xc8\x99i alte servicii rurale._NEWLINE_Louisiana a avut cea mai mare rat\xc4\x83 a criminalit\xc4\x83\xc8\x9bii (raportat\xc4\x83 la infrac\xc8\x9biuni \xc3\xaempotriva vie\xc8\x9bii) \xc3\xaen anul 2008 (11,9 crime la 100.000 de locuitori) dintre toate statele na\xc8\x9biunii. Acesta a fost cel de-al 20-lea an \xc3\xaen care Louisiana a ocupat aceast\xc4\x83 pozi\xc8\x9bie, potrivit Biroului de Statistic\xc4\x83 Judiciar\xc4\x83 din cadrul FBI.\n_START_SECTION_\nLimbi\n_START_PARAGRAPH_\nLouisiana are o cultur\xc4\x83 lingvistic\xc4\x83 unic\xc4\x83, datorat\xc4\x83 mo\xc8\x99tenirii sale franceze \xc8\x99i spaniole. Conform recens\xc4\x83m\xc3\xa2ntului din 2000, 90.08% din locuitorii Louisianei vorbesc numai limba englez\xc4\x83 (99% din popula\xc8\x9bie vorbe\xc8\x99te engleza) \xc8\x99i 4,7% vorbesc franceza \xc3\xaen familie. Alte limbi minoritare sunt spaniola care e vorbit\xc4\x83 de 2,5% din popula\xc8\x9bie, vietnameza - vorbit\xc4\x83 de 0,6%, \xc8\x99i germana - vorbit\xc4\x83 de 0,2%. De\xc8\x99i legile statului recunosc folosirea englezei \xc8\x99i a francezei \xc3\xaen anumite circumstan\xc8\x9be, Constitu\xc8\x9bia Statului Louisiana nu a declarat o limb\xc4\x83 ca fiind limba oficial\xc4\x83 a statului. \xc3\x8en fapt, limbile curente \xc3\xaen administra\xc8\x9bia statului sunt engleza \xc8\x99i franceza._NEWLINE_\xc3\x8en Louisiana sunt vorbite c\xc3\xa2teva dialecte unice ale limbilor franceza, creol\xc4\x83 \xc8\x99i englez\xc4\x83. Trei dialecte unice ale limbii franceze: franceza cajun, franceza colonial\xc4\x83 \xc8\x99i franceza napoleonian\xc4\x83 sunt vorbite aici. Pentru limba creol\xc4\x83, un dialect unic este franceza creol\xc4\x83 din Louisiana. Sunt vorbire \xc8\x99i dou\xc4\x83 dialecte unice ale limbii engleze: engleza cajun (o varietate de englez\xc4\x83 influen\xc8\x9bat\xc4\x83 de francez\xc4\x83) \xc8\x99i dialectul cunoscut sub denumirea de "Yat" care seam\xc4\x83n\xc4\x83 cu dialectul din New York, \xc3\xaen special cu cel din Brooklyn-ul istoric, \xc3\xaentruc\xc3\xa2t ambele accente au fost influen\xc8\x9bate de comunit\xc4\x83\xc8\x9bile de imigran\xc8\x9bi irlandezi \xc8\x99i italieni, doar c\xc4\x83 dialectul yat a fost influen\xc8\x9bat \xc8\x99i de francez\xc4\x83 \xc8\x99i spaniol\xc4\x83.'